《别林伯常国博 其一》
宋代·林希逸

解印南来久卸鞍，未甘遮日向长安。洪都别驾何廉取，斋殿除书果趣还。

再入美传喧辇下，多情远别到溪干。才名藉甚如君少，此去应须立要班。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。